# Manualul Utilitarului de disc

## Introducere

### Utilitar de disc

Utilitarul de disc.

Miniaplicația Utilitar de disc vă permite să montați sau demontați rapid diverse tipuri de unități sau sisteme de fișiere.

Pentru ca aplicația Utilitar de disc să funcționeze în mod corespunzător, administratorul de sistem trebuie să configureze sistemul dumneavoastră corespunzător. Pentru mai multe informații privind sarcinile necesare de administrare ale sistemului, consultați

fstab

5.

### Adăugarea Utilitarului de disc într-un panou.

Pentru a adăuga aplicația Utilitar de disc într-un panou, apăsați clic dreapta pe panou, apoi selectați Adăugare în panou. Selectați aplicația Utilitar de disc din dialogul Adăugare în panou, apoi apăsați clic pe OK.

### Montarea sau demontarea manuală a sistemelor de fișiere

Multe sisteme de fișiere de pe sisteme GNU+Linux și UNIX trebuiesc montate și demontate manual.

Când un sistem de fișiere este montat, puteți citi și scrie pe acel sistem de fișiere. După ce terminați lucrul cu un sistem de fișiere, trebuie să îl demontați.

Trebuie să demontați unitățile detașabile, cum ar fi dischetele și unitățile tip Zip, înainte să eliminați mediul, deoarece sistemele Linux și UNIX nu scriu mereu modificările imediat. Sistemele de acest gen de obicei preîncarcă modificările pe disc, pentru a îmbunătăți timpul de răspuns al sistemului.

Partițiile de pe discuri fixe, cum ar fi discul dur, de obicei sunt montate automat când se pornește calculatorul și demontate când calculatorul se oprește.

Unele sisteme ar putea să monteze automat și unitățile detașabile (cum ar fi discurile tip USB și IEEE1394), aceste dispozitive pot apărea în aplicația Utilitar de disc pentru a vă oferi posibilitatea de a le demonta când terminați și furnizează o indicație vizuală când sunt prezente.

## Utilizare

### Afișarea numelui și stării montării unei unități

Pentru a afișa numele și starea montării a unei unități, mișcați cursorul pe iconița unității din panou. Un indiciu va afișa numele și starea montării a unității.

### Montarea, demontarea sau scoaterea unei unități

Pentru a monta o unitate, apăsați clic pe iconița unității din panou și selectați opțiunea Montează unitatea.

Pentru a demonta o unitate, apăsați clic pe iconița unității din panou și selectați opțiunea Demontează unitatea, sau, dacă dispozitivul este o unitate CD-ROM, poate fi etichetată ca Scoate unitatea

### Navigarea conținutului unei unități

Pentru a folosi un gestionar de fișiere pentru a naviga prin conținutul unei unități, apăsați clic pe iconița unității din panou, apoi selectați Deschide unitatea.

Puteți naviga doar prin conținutul unei unități montate.